આ બાબતે અન્ય એક રહેવાસીએ મિડ-ડે LOCALને જણાવ્યું હતું કે ‘અમારા બિલ્ડિંગની આસપાસનો પરિસર તો જાણે કચરાપેટી જ હોય એ રીતે અહીં કચરો ઠાલવવામાં આવે છે. આ વિસ્તારમાં BMC કોઈ જ પ્રકારની સફાઈ કરતું ન હોવાથી જ્યાં જુઓ ત્યાં કચરો પથરાયેલો દેખાશે. આ બાબતે અમે કેટલીયે વખત ફોનથી ફરિયાદ કરી છે, પરંતુ માત્ર હકારમાં જવાબો આપે છે. હજી સુધી કોઈ જ પગલાં ભયાર઼્ ન હોવાથી અમે કચરાના ત્રાસથી બહુ જ કંટાળી ગયા છીએ. અમારા બિલ્ડિંગમાં કેટલાય લોકો આના કારણે બીમારીના ભોગ પણ બની રહ્યા છે. BMC હવે તો પોતાની આળસ છોડે અને લોકોના સ્વાસ્થ્ય માટે અહીં ડસ્ટબિનો મૂકે અને રોજ સફાઈ કરી દવાનો છંટકાવ કરે જેથી બીમારી ન ફેલાય અને લોકો સ્વસ્થ રહે.’